Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-03}}* etter påstanden. *2016-08*

Jens Voigt leder an i Bayern-Rundfahrt 2007
Rund um den Henninger-Turm 2005
Feltet opp Mont Ventoux under Tour de France i 2002
Regjerende tempo-verdensmester Fabian Cancellara under Sveits rundt i 2007
**Landeveissykling** er en populær sykkelsport som blir arrangert på eksisterende (lande)veier, og det brukes landeveissykler.

Sporten er populær over store deler av verden, men spesielt i Europa. De mest dominerende og konkurrerende nasjonene er vanligvis Belgia, Frankrike, Tyskland, Italia, Nederland, Spania og Sveits, selv om Australia, Russland, Luxembourg, Colombia og USA også kan vise til store internasjonale resultater, og mange andre land har profilerte profesjonelle syklister.

Konkurranseform
---------------

I landeveissykling konkurrere man i ulike typer ritt. De fleste ritt arrangeres som fellesstart, der førstemann i mål vinner. En del ritt arrangeres med individuell start (tempo) der man sykler mot klokka. Denne formen kan også brukes i lagkonkurranser (lagtempo) der laget sykler samlet.

Noen ritt er endagsritt, mens andre arrangeres med flere etapper, der man kårer vinnere både på de enkelte etappene og sammenlagt. Mange etapperitt har ytterligere konkurranser som poengkonkurranse, klatrekonkurranse og lagkonkurranse. De som leder konkurransene sykler med spesielle trøyer, som f.eks den gule trøya i Tour de France. Rittene kategoriseres av UCI etter betydning.

### Klassikere

De tolv mest prestisjefylte og historiske endagsrittene kalles klassikere. Det mest kjente, Paris–Roubaix, ble første gang arrangert i 1896. I tillegg til disse er det mange såkalte semi-klassikere, ofte ritt som arrangeres på vårparten i Belgia med mange brosteinspartier. De fem største klassikerne kalles for Monumentene. Det er Milano–Sanremo, Flandern rundt, Paris–Roubaix, Liège–Bastogne–Liège og Lombardia rundt.

### Grand Tours

Det mest kjente sykkelrittet er Tour de France, et tre-ukers etapperitt som går igjennom Frankrike og avsluttes i Paris. Lignende etapperitt holdes i Italia (Giro d’Italia) og Spania (Vuelta a España). Disse tre rittene gjør opp betegnelsen "Grand Tours".

### UCI WorldTour

Profesjonell syklings øverste organ er Union Cycliste Internationale. Fra 1989 til 2004 arrangerte de Verdenscupen. Verdenscupen inneholdt kun endagsritt, blant dem alle klassikerne. I 2005 ble den erstattet av UCI ProTour som også inkluderte Grand Tourene og mindre etapperitt som Sveits rundt, Paris-Nice og Dauphiné Libéré. Fra 2008 var ikke lenger Grand Tourene med i ProTour, og heller ikke noen av de andre rittene til Grand Tour-arrangørene. Før 2009-sesongen gikk de 14 gjenværende ProTour-rittene inn som en del av UCI Verdenskalender. I 2011 ble serien og rankingen omtalt som UCI World Tour. Lagene som er ProTeams er garantert og forpliktet å sykle alle WorldTour-rittene.

I tillegg arrangerer UCI kontinentale tourer som UCI Africa Tour, UCI Europe Tour, UCI America Tour og UCI Asia Tour.

### Mesterskap

Det arrangeres VM i landeveissykling hvert høst med et landeveisløp og et individuelt tempoløp. I Norge arrangeres vanligvis NM i landeveissykling i juni. Hvert fjerde år er landeveissykling også med på OL-programmet. Den regjerende mester fra disse mesterskapene får sykle i mestertrøya i alle ritt fram til neste mesterskap.

Taktikk
-------

Selv om målet er så trivielt som å krysse målstreken først, kan flere ulike taktikker benyttes. Vanligvis vil en rytter eller en gruppe ryttere prøve å gå i brudd fra hovedfeltet (peloton) ved å angripe og rykke fra for å redusere antall konkurrenter om seieren. Hvis bruddet ikke lykkes og flesteparten av rytterne samles i en gruppe igjen, er sjansen størst for at en rytter med eksplosiv spurting som styrke klarer å dra i fra på de siste meterne og vinne. Samarbeid mellom rytterne (både forhåndsbestemt og improvisert) er viktig i mange aspekter; som å hindre brudd fra å gå, hjelpe en rytter i brudd å skape et forsprang, kjøre inn brudd og trekke opp spurten hvis en gruppe kommer samlet til mål.

Rittene byr ofte på ulike vanskelige løypeprofiler som tøffe klatringer, raske nedstigninger og noen ganger tekniske underlag (som brosteinspavéene i Paris–Roubaix). Dette gjør løypene mer selekterende; sterke ryttere kan kvitte seg med svakere ryttere i slike seksjoner for å redusere antall konkurrenter om seieren.
De mer organiserte rittene har biler som følger rytterne og plukker opp de som ikke klarer å komme innenfor tidsfristen, eller bestemmer seg for å bryte.

Som i alle typer løp er dragsug et veldig viktig moment der en rytter kan spare mye krefter på å ligge tett bak en annen rytter for å minske luftmotstanden. Det kan være så mye som 30 % lettere å sykle på bakhjulet til en annen rytter enn å ligge fremme og dra på flatere partier. Dette har fått sykkellag til å signere kjøresterke ryttere som har som oppgave å minske luftmotstanden for kapteinen fram mot mål. Dette kan være en fordel eller svakhet mellom konkurrenter. Ryttere kan samarbeide og skape dragsug for hverandre slik at en høy fart kan opperettholdes, men én rytter kan også bli tvunget til å ta mesteparten av føringene og dermed bli fortere sliten. Denne metoden er ikke tillat på tempoetapper, med mindre det er en lagtempo.

Landeveissykling i Norge
------------------------

Det er (per 2017) seks norske ritt med UCI-status: Ringerike Grand Prix, Sundvolden Grand Prix, Tour of Norway, Arctic Race of Norway, Tour des Fjords og Ladies Tour of Norway. Det finnes flere andre landeveisritt som for eksempel Vestfold Rundt, og Festningsrittet.

I Norge finnes det i 2016 seks lag med UCI-status i landeveissykling. Team Hitec Products er Norges eneste profesjonelle sykkellag, og Nordens første profflag for kvinner. De konkurrerer på UCIs øverste nivå for kvinnelige sykkellag. De fem herrelagene Team Coop-Øster Hus Team Sparebanken Sør, Team Joker Byggtorget, Team FixIT.no og Team Ringeriks-Kraft er registrert som kontinentallag (nivå 3, etter WorldTeam og prokontinentallag), og kan delta i ritt på UCIs kontinentaltourer.

Det norske tur-rittet med flest deltakere er Styrkeprøven 540 km Trondheim-Oslo, som også er Norges lengste ritt. 

### Norske proffsyklister (menn)

Norge har de siste årene fått frem flere gode landeveisryttere som hevder seg på internasjonalt nivå. I 2019 syklet fjorten norske ryttere for lag på de to øverste nivåene. Til 2020-sesongen økte antallet kraftig, i og med at Uno-X Norwegian Development Team ble profesjonelt kontinentallag.

| Rytter | Periode | Lag |
| --- | --- | --- |
| Knut Knudsen | 1974–1981 | Italias flagg Jollyceramica, Italias flagg Bianchi-Piaggio |
| Geir Digerud | 1980–1983 | Italias flagg Magniflex, Italias flagg Atala |
| Jostein Wilmann | 1980–1983 | Frankrikes flagg Puch-Sem, Belgias flagg Capri Sonne, Sveits’ flagg Eorotex-Magniflex |
| Dag Erik Pedersen | 1982–1991 | Italias flagg Bianchi-Piaggio, Italias flagg Murella-Rossin, Italias flagg Ceramiche Ariostea, Nederlands flagg PDM-Concorde, Nederlands flagg TVM, Italias flagg Del Tongo-MG Boys |
| Ole Kristian Silseth | 1982–1984 | Italias flagg Metauro Mobili-Pinarello, Italias flagg Inoxpran, Italias flagg Supermercati Brianzoli |
| Dag Otto Lauritzen | 1984–1994 | Frankrikes flagg Peugeot, USAs flagg 7-Eleven/Motorola, Nederlands flagg TVM-Bison Kit |
| Jaanus Kuum | 1986–1994 | Frankrikes flagg La Vie Claire, Frankrikes flagg Toshiba-Look, Belgias flagg ADR-Mini-Flat-Enerday, Spanias flagg Teka, Nederlands flagg TVM-Sanyo, USAs flagg Subaru-Montgomery, Belgias flagg Trident-Schick-Gilals-Wimi, Italias flagg Carrera Jeans-Tassoni |
| Olaf Lurvik | 1988–1991 | Frankrikes flagg Z-Peugeot, Frankrikes flagg Toshiba |
| Atle Pedersen | 1988–1991 | Nederlands flagg PDM-Concorde, Belgias flagg Tonton Tapis-GB |
| Atle Kvålsvoll | 1988–1994 | Frankrikes flagg Z-Peugeot, USAs flagg Subaru-Montgomery, Nederlands flagg WordPerfect |
| Torjus Larsen | 1989–1990 | Belgias flagg ADR-W-Cup-Bottecchia-Coors Light, Belgias flagg I.O.C.-Tulip |
| Bo André Namtvedt | 1989–1994 | Belgias flagg ADR-W-Cup-Bottecchia-Coors Light, Belgias flagg I.O.C.-Tulip, USAs flagg Subaru-Montgomery, Nederlands flagg WordPerfect |
| Bjørn Stenersen | 1992–1995 | USAs flagg Motorola |
| Lars Kristian Johnsen | 1994–1995 | Nederlands flagg TVM |
| Steffen Kjærgaard | 1995–2003 | Nederlands flagg TVM, Danmarks flagg Team Chicky World, USAs flagg US Postal |
| Stig Kristiansen | 1999 | Danmarks flagg Acceptcard Pro Cycling |
| Svein Gaute Hølestøl | 1998–2000 | Danmarks flagg Team Chicky World, Tysklands flagg Team Gerolsteiner |
| Ole Sigurd Simensen | 1998–2002 | Tysklands flagg Agro Adler Brandenburg, Frankrikes flagg Saint-Quentin – Oktos, Sveriges flagg Mälarenergi |
| Bjørnar Vestøl | 1998–2003 | Danmarks flagg Acceptcard Pro Cycling, Storbritannias flagg Linda McCartney Racing Team, Danmarks flagg Team Fakta |
| Kurt Asle Arvesen | 1998–2011 | Italias flagg Asics, Italias flagg Riso Scotti, Italias flagg Amica Chips, Danmarks flagg Team Fakta, Danmarks flagg CSC/Saxo Bank, Storbritannias flagg Team Sky |
| Morten Hegreberg | 2000–2004 | Belgias flagg Ville de Charleroi - New Systems, Belgias flagg Jartazi Granville Team |
| Øyvind Lillehagen |  ? | Belgia, Spania og Frankrike. |
| Thor Hushovd | 2000–2014 | Frankrikes flagg Crédit Agricole, Sveits’ flagg Cervélo TestTeam, USAs flagg Garmin-Cervélo, USAs flagg BMC Racing Team |
| Mads Kaggestad | 2003–2007 | Frankrikes flagg Crédit Agricole |
| Edvald Boasson Hagen | 2008– | USAs flagg Team Columbia, Storbritannias flagg Team Sky, Sør-Afrikas flagg MTN-Qhubeka, Frankrikes flagg Team Total Direct Energie, Frankrikes flagg Decathlon AG2R La Mondiale Team |
| Gabriel Rasch | 2008–2014 | Frankrikes flagg Crédit Agricole, Sveits’ flagg Cervélo TestTeam, USAs flagg Garmin-Cervélo, Frankrikes flagg FDJ BigMat, Storbritannias flagg Team Sky |
| Alexander Kristoff | 2010– | USAs flagg BMC Racing Team, Russlands flagg Katjusja, De forente arabiske emiraters flagg UAE Team Emirates, Belgias flagg Intermarché-Wanty-Gobert Matériaux, Norges flagg Uno-X Pro Cycling Team |
| Lars Petter Nordhaug | 2010–2017 | Storbritannias flagg Team Sky, Nederlands flagg Blanco Pro Cycling, Storbritannias flagg Team Sky, Irlands flagg Aqua Blue Sport |
| Frederik Wilmann | 2010 | Nederlands flagg Skil-Shimano |
| Vegard Stake Laengen | 2012–20142016– | USAs flagg Team Type 1, Frankrikes flagg Bretagne-Séché EnvironnementSveits’ flagg IAM Cycling, De forente arabiske emiraters flagg UAE Abu Dhabi |
| Vegard Breen | 2014–2016 | Belgias flagg Lotto-Belisol, Frankrikes flagg Fortuneo-Vital Concept |
| Sondre Holst Enger | 2014–2020 | Sveits’ flagg IAM Cycling, Frankrikes flagg AG2R La Mondiale, Israels flagg Israel Cycling Academy, Danmarks flagg Riwal Readynez Cycling Team |
| Sven Erik Bystrøm | 2015– | Russlands flagg Katjusja, De forente arabiske emiraters flagg UAE Team Emirates, Belgias flagg Intermarché-Wanty-Gobert Matériaux, Frankrikes flagg Groupama-FDJ |
| Kristoffer Skjerping | 2015–2016 | USAs flagg Garmin-Sharp |
| Odd Christian Eiking | 2016– | Frankrikes flagg FDJ, Belgias flagg Wanty-Groupe Gobert, USAs flagg EF Education-Nippo, Norges flagg Uno-X Mobility |
| Daniel Hoelgaard | 2016–2021 | Frankrikes flagg FDJ, Norges flagg Uno-X Norwegian Development Team |
| Fredrik Strand Galta | 2016 | Frankrikes flagg Delko Marseille Provence KTM |
| Sindre Lunke | 2016–2020 | Tysklands flagg Team Giant-Alpecin, Frankrikes flagg Fortuneo-Samsic, Danmarks flagg Riwal Readynez Cycling Team |
| Amund Grøndahl Jansen | 2017– | Nederlands flagg Team LottoNL-Jumbo, Australias flagg Team BikeExchange |
| Truls Engen Korsæth | 2017–2018 | Kasakhstans flagg Astana Pro Team |
| Kristoffer Halvorsen | 2018–2023 | Storbritannias flagg Team Sky, USAs flagg EF Education First, Norges flagg Uno-X Pro Cycling Team |
| August Jensen | 2018–2023 | Israels flagg Israel Cycling Academy, Danmarks flagg Riwal Readynez Cycling Team, Frankrikes flagg Delko, USAs flagg Human Powered Health |
| Carl Fredrik Hagen | 2019– | Belgias flagg Lotto Soudal, Israels flagg Israel Start-Up Nation, Sveits’ flagg Q36.5 Pro Cycling Team |
| Krister Hagen | 2019 | Danmarks flagg Riwal Readynez Cycling Team |
| Rasmus Fossum Tiller | 2019– | Sør-Afrikas flagg Team Dimension Data, Norges flagg Uno-X Pro Cycling Team |
| Kristian Aasvold | 20202022–2023 | Danmarks flagg Riwal Readynez Cycling Team, USAs flagg Human Powered Health |
| Tobias Foss | 2020– | Nederlands flagg Team Jumbo-Visma, Storbritannias flagg Ineos Grenadiers |
| 
* Kristian Kulset
* Lars Saugstad
* Iver Skaarseth
* Torjus Sleen
* Syver Wærsted

 | 2020–2022 | Norges flagg Uno-X Norwegian Development Team |
| 
* Jonas Abrahamsen
* Idar Andersen
* Erlend Blikra
* Sindre Kulset
* Erik Resell
* Anders Skaarseth
* Martin Bugge Urianstad

 | 2020– | Norges flagg Uno-X Norwegian Development Team |
| Torstein Træen | 2020– | Norges flagg Uno-X Norwegian Development Team, Bahrains flagg Team Bahrain Victorious |
| Andreas Leknessund | 2020– | Norges flagg Uno-X Norwegian Development Team, Tysklands flagg Team DSM, Norges flagg Uno-X Mobility |
| Markus Hoelgaard | 2020– | Norges flagg Uno-X Norwegian Development Team, USAs flagg Trek-Segafredo, Norges flagg Uno-X Mobility |
| Jonas Iversby Hvideberg | 2020– | Norges flagg Uno-X Norwegian Development Team, Tysklands flagg Team DSM, Norges flagg Uno-X Mobility |
| Søren Wærenskjold | 2021– | Norges flagg Uno-X Pro Cycling Team |
| Eirik Lunder | 2022 | Russlands flagg Gazprom-RusVelo |
| Trym Westgaard Holther | 2022 | Italias flagg Drone Hopper - Androni Giocattoli |
| 
* Fredrik Dversnes
* Tord Gudmestad
* Ådne Holter
* Anders Halland Johannessen
* Tobias Halland Johannessen

 | 2022– | Norges flagg Uno-X Pro Cycling Team |
| 
* Stian Fredheim
* Magnus Kulset

 | 2023– | Norges flagg Uno-X Pro Cycling Team |
| Embret Svestad-Bårdseng | 2023 | USAs flagg Human Powered Health |
| 
* Johannes Staune-Mittet
* Per Strand Hagenes

 | 2024– | Nederlands flagg Team Visma-Lease a Bike |
| Sakarias Koller Løland | 2024– | Norges flagg Uno-X Mobility |
| Jørgen Nordhagen | 2025– | Nederlands flagg Team Visma-Lease a Bike |

Referanser
----------

1. ↑  «UCI Events». UCI.ch. Besøkt 24. april 2015.
2. ↑
3. ↑  Listen tar utgangspunkt i denne oversikten
4. ↑  Torjus Larsen i Cycling Archives

Eksterne lenker
---------------

* (en) Road bicycle racing – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** NKC
 |